I dag er første skoledag for børn landet over, og i Nordjylland - nærmere bestemt Hellum - der er det også første dag for den nye friskole. Hellum FRI åbnede dørene for 62 børn og 18 børnehavebørn, som skulle starte i en sprit ny skole. Rebild Kommune besluttede i januar at lukke Hellum Landsbyordning, og det er derfor, at friskolen nu er blevet en realitet. - Det har været et kæmpe projekt. Vi har været en stor gruppe af forældre, der har mødtes hver mandag - vi har haft stormøder, og rigtig mange aktiviteter for at få det her projekt op at stå, siger Jørgen Krogh Hessellund, formand, Hellum Fri Bestyrelse til TV2/Nord.
Det er første skoledag - også for en helt ny skole i Hellum.